8. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Υ.2299 της 24 Νοεμ./5 Δεκ. 1952 Περί συμπληρώσεως της υπ’ αριθ. 252859/51 αποφάσεως Υπουργού Οικονομικών. Συμπληρούντες την υπ’ αριθ. 252859/14.9.1951 απόφασιν ημών δημοσιευθείσαν εις το υπ’ αρθ. 177 της 17.9.51 Φ.Ε.Κ. (τεύχος Β΄) «περί του αντιτίμου της τροφοδοτικής μερίδος του προσωπικού των Αντιλαθρεμπορικών πλοίων», ορίζομεν ότι το αντίτιμον τούτο παρέχεται από της δημοσιεύσεως της συμπληρουμένης αποφάσεως εις άπαν το προσωπικόν της Οικονομικής Αστυνομίας κατά θάλασσαν πλην των εν τοις Νοσοκομείοις νοσηλευομένων και των διατελούντων εν αναρρωτική αδεία πέραν των τριάκοντα ημερών. 